Zehra Deović

Zehra Deović (Foča, 9. decembar 1938 – Sarajevo, 30. oktobar 2015) bila je bosanskohercegovačka izvođačica sevdalinki. Još kao djevojka postala je članica tamošnjeg omladinskog KUD-a "Jedinstvo". Njen talent ubrzo ju je odveo na nekadašnji Radio Sarajevo, za koji je od 1960. snimala isključivo bosanske sevdalinke. Pjevajući repertoar tradicionalnih bosanskih ljubavnih pjesama, obišla je po nekoliko puta sve kontinente. Zastupala je Jugoslaviju na više međunarodnih festivala etno-muzike. Snimila je nekoliko ploča i singlova. Za 38 godina rada na radiju ostavila je značajan broj arhivskih snimaka sevdalinki, od kojih je veliki broj vrhunskog kvaliteta. Dobitnica je Estradne nagrade Jugoslavije i Estradne nagrade Bosne i Hercegovine. Živjela je i radila u Sarajevu.http://zehradeovic.blogger.ba/

 Karijera 
Osim sevdalinki, Deović je aktivno sudjelovala i u snimanju pobožnih pjesama – ilahija i kasida, s kojima se pojavila kao učesnik na brojnim večerima duhovne muzike. Što se tiče sevdaha i sevdalinke, najpoznatija je po izvođenju pjesme "Da sam ptica", koju je snimila u tri audio verzije i za koju je uradila nekoliko videospotova. Osim te pjesme, sevdalinka koja joj je obilježila karijeru jest i "Dvije su se vode zavadile", koju je snimila u više verzija i za koju je uradila arhivski video spot. Ovaj spot je inače sniman u Foči, Zehrinom rodnom gradu, kome je poklonila drugu verziju ove pjesme. Učestvovala je u brojnim humanitarnim aktivnostima i koncertima. Jedan od najznačajnijih humanitarnih projekata jest snimanje patriotske pjesme "Mladost moga Sarajeva", za koju je snimljen i spot, a koja je podrška izgradnji Memorijalnog centra Kovači. Godine 2005. dobila je Grand Prix nagradu za životno djelo u kategoriji sevdaha.

 Najznačajnije izvedbe 
Sevdalinke na wiki izvoru

 "Ah, moj Aljo"
 "Blago suncu i mjesecu"
 "Bosno moja, divna, mila"
 "Da sam ptica"
 "Djevojka je zelen bor sadila"
 "Došla voda od br'jega do br'jega"
 "Dvije su se vode zavadile"
 "Gdje si, dragi, živa željo moja
 "Jedva čekam da se mrak navuče"
 "Kolika je Jahorina planina"
 "Lastavice, lasto"
 "Mevlaje salli" (ilahija)
 "Mlad se Jusuf oženio"
 "Mladost moga Sarajeva"
 "Moj dilbere"
 "Oj, Prijedore ti si pun sevdaha"
 "Pjesma Sarajevu"
 "Poklon Bosni"
 "Sarajevo, dugo i široko"
 "Snijeg pade na behar, na voće"
 "Srce moje izmoreno"
 "Tebi, majko, misli lete"
 "Teku rajski potoci" (ilahija)
 "U Cazinu bijela kula"
 "U Stambolu na Bosforu"
 "Umorih se ruže trgajući"
 "Zarobljeno srce moje"
 "Zašto mi ne dođeš"

Osim navedenih pjesama, tu je još stotinjak drugih koje je snimila za 50 godina rada na estradi, a od kojih se veliki broj nalazi na Antologijama sevdalinke u izdanju BHRT-a, ali i drugim mnogobrojnim kompilacijama sevdaha.

 Diskografija 
 EP 
 Pjesme iz Bosne (1962)
 Oj, Igmane (1963)
 Ja prošetah čaršijom (1963)
 Oj, Prijedore pun si mi sevdaha / Pšeničice sitno sjeme (1963)
 Izmamilo sunce (1964)
 Ne znam šta ću majko (1966)
 Ni Bajrami više nisu (1968)
 Voljela sam (1971)
 Rodni grade / Čekanje (1971)
 Zovem te ljubavi (1973)

 Albumi 
 Dvije su se vode zavadile (1976)
 Zehrin sevdah (1982)
 Kad procvatu behari (1990)
 Folk zvijezda zauvijek (kompilacija, 2014)

 Izvori 

 Vanjski linkovi 
 https://soundcloud.com/semir-vranic/zehra-deovi-kolika-je-duga
 http://www.discogs.com/artist/Zehra+Deovi%C4%87
 http://muzika-balkana.blogspot.com/2010/08/zehra-deovic-sevdalinke.html

Kategorija:Rođeni 1938.
Kategorija:Umrli 2015.
Kategorija:Biografije, Foča
Kategorija:Sevdalije
Kategorija:Bosanskohercegovačke pjevačice